CONSILIUL LOCAL AL MUNICIPIULUI CRAIOVA




HOTĂRÂREA NR. 62

 Consiliul Local al Municipiului Craiova, întrunit în şedinţa ordinară din data de 31.07.2008; 

 Având în vedere raportul nr.102000/2008 întocmit de Direcţia Patrimoniu prin care se propune aprobarea Caietului de Sarcini în vederea concesionării prin licitaţie publică, a terenului, aparţinând domeniului privat al municipiului Craiova, situat în str. Bariera Vâlcii, nr.241 şi rapoartele comisiilor de specialitate ale Consiliului Local al Municipiului Craiova nr. 40, 42, 45, 46, 47/2008 ;    


Potrivit Hotărârii Consiliul Local al Municipiului Craiova nr.570/2007;

În temeiul art.36, alin.2, lit. c coroborat cu alin.5, lit. b, art.45, alin.3 şi art.123, alin.2 din Legea nr.215/2001, republicată, privind administraţia publică locală;

hotărĂŞte:

Art.1.  Se aprobă Caietul de Sarcini în vederea  concesionării prin licitaţie publică, pe o perioadă de 49 ani, a terenului  aparţinând domeniului privat al municipiului Craiova, în suprafaţă de 3630 mp, situat în str. Bariera Vâlcii, nr.241, prevăzut în anexa care face parte integrantă din prezenta hotărâre.

Art.2. Serviciul Administraţie Publică Locală, Direcţia Patrimoniu şi Direcţia Economico – Financiară,  vor aduce la îndeplinire prevederile prezentei hotărâri.

	   PREŞEDINTE DE ŞEDINŢĂ,
	       CONTRASEMNEAZĂ,

	
	                SECRETAR,

	       Gheorghe ALBĂSTROIU
	          Nicoleta MIULESCU


                              Anexa nr. 1 la H.C.L. nr. 62/2008
CAIET DE SARCINI

"CONCESIONAREA TERENULUI  APATINAND DOMENIULUI PRIVAT AL MUNICIPIULUI CRAIOVA, STR. BARIERA VÂLCII, NR. 241"
1 Informatii generale privind obiectul concesiunii:
Obiectul prezentului caiet de sarcini este concesionarea prin licitaţie publică a terenului aparţinând domeniului privat al municipiului Craiova, în suprafaţă de 3.630 mp, situat în Craiova, str. Bariera Vâlcii, nr. 241.
1.1. Descrierea şi identificarea bunului ce urmează să fie concesionat:
Bunul ce urmează să fie concesionat este un teren în suprafaţă de 3.630 mp, situat în municipiul Craiova, str. Bariera Vâlcii, nr. 241, aparţine domeniului privat al municipiului Craiova si este  identificat la poziţia 155 din anexa nr. 1 secţiunea A (Bunuri imobile) la HCL  nr. 522/2007. Terenul  are următoarele vecinătăţi:
      la nord - drum de exploatare;

      la sud  - teren proprietate ROMSILVA;

      la est    - str. Bariera Vâlcii;

      la vest  - teren proprietate privată.

1.2. Destinaţia bunului ce face obiectul concesiunii
Terenul este ocupat cu construcţii proprietatea S.C. NORDSERVICE AUTO S.R.L., achiziţionate în 2001 de la Federalcoop. Construcţiile care se află pe acest teren, proprietatea acestei societăţi, sunt următoarele:
· Hală mare;

·  Hală anexă;

· Platformă betonată;

· Cabină poartă;

· Magazie metal;

· Gard beton;

· Gard plasă.

1.3. Obiectivele de ordin economic, financiar, social şi de mediu urmărite de concedent
Prin concesionarea acestui teren se urmăreşte:
- administrarea eficientă a domeniului privat al municipiului Craiova prin atragerea de venituri suplimentare la bugetul local;

-  să se asigure creşterea potenţialului economic al acestei zone, situată în imediata apropiere a acestei artere de tranzit auto a municipiului (Centura de Nord a Craiovei;

- evitarea aglomerării traficului auto care ar intra în interiorul municipiului în căutarea unei societăţi care se ocupă cu activitatea de întreţinere şi reparaţii auto;

- creşterea gradului de ocupare a forţei de muncă la un nivel superior de muncă adăugată;

-  reconfigurarea urbanistică de o manieră superioară a acestei zone aflate în partea de nord a municipiului. 

           2.  Condiţii generale ale concesiunii
           2.1. Regimul bunurilor utilizate de concesionar în derularea concesiunii

          Terenul ce se va concesiona aparţine domeniului privat al municipiului Craiova.     Procedura de atribuire a contractului de concesionare este prin licitaţie publică. Legislaţia aplicată:
· OUG nr. 34/2006 privind atribuirea contractelor de achiziţie publică a contractelor de concesiune de lucrări publice şi a contractelor de concesiune de servicii;

· OUG nr. 54/2006 privind regimul contractelor de concesiune de bunuri proprietate publică;
· HG nr. 168/2007 pentru aprobarea Normelor metodologice de aplicare a O.U.G. nr. 54/2006 privind regimul contractelor de concesiune de bunuri proprietate publică;

· Legea nr. 22/2007 pentru aprobarea Ordonantei de urgenta a Guvernului nr. 54/2006 privind regimul contractelor de concesiune de bunuri proprietate publică.

           2.2. Obligaţiile privind protecţia mediului
           Concesionarul are obligaţia de a respecta legislaţia în vigoare privind protecţia mediului pe toată durata derulării contractului.
          Prin activitatea desfăşurată nu se va polua solul cu diverşi agenţi dăunători, nu vor fi infestate apele freatice sau subterane. În acest scop concesionarul va avea în dotarea activităţii desfăşurate toate capacităţile necesare evitării unor astfel de situaţii. Concesionarul va deţine toate instalaţiile necesare recuperării, depozitării agenţilor poluanţi, deşeurilor ce rezultă din activitatea sa, în vederea recilării acestora. Concesionarul are obligaţia de a încheia contracte cu agenţii economici autorizaţi pentru reciclarea materialelor, precum şi cu agenţii economici autorizaţi cu distrugerea celor care nu pot fi reciclate, conform legislaţiei în vigoare. Concesionarul are obligaţia de a respecta legislaţia în vigoare privind nivelul zgomotului produs de activitatea proprie desfăşurată în imediata apropiere a caselor locuite de cetăţeni. Autoritatea publică locală va fi îndreptăţită să aplice legislaţia în domeniu, pentru care are atribuţii, fără a se ţine cont că este parte contractantă.

           Obligaţiile de mediu trec în sarcina concesionarului începând cu data intrării în vigoare a contractului de concesiune. Toate cheltuielile legate de realizarea obligaţiilor de mediu se vor efectua de către concesionar.

           2.3.  Obligaţia exploatării terenului concesionat
           Concesionarul este obligat să asigure exploatarea eficace în regim de continuitate şi de permanenţă a terenului. Concesionarul are dreptul de a exploata în mod direct, pe riscul şi pe răspunderea sa, terenul ce va fi concesionat. Toate avizele şi acordurile (inclusiv documentaţiile necesare) cerute de prevederile normative şi legislative în vigoare pentru realizarea obiectivelor necesare acreditării ISO 2000 şi de funcţionare în conformitate cu normele U.E., vor fi obţinute de concesionar pe cheltuială proprie. Lucrările de ecologizare se vor executa de firme de specialitate în acest gen de lucrări, în baza unei documentaţii tehnice privind tehnologia de execuţie, şi cad în sarcina concesionarului.
           2.4.  Subconcesionarea terenului 
           Se interzice subconcesionarea, în tot sau în parte, unei terţe părţi a terenului ce face obiectul acestui contract. De asemenea se interzice închirierea, în tot sau în parte, a terenului concesionat.
           2.5.  Durata concesiunii
           Terenul situat în municipiul Craiova, str. Bariera Vâlcii, nr. 241, în suprafaţă de 3.630 mp, se concesionează pe o perioadă de 49 ani, în conformitate cu prevederile OUG nr. 54/2006 privind regimul contractelor de concesiune de bunuri proprietate publică.
          Contractul de concesiune poate fi prelungit pentru o perioadă egală cu cel mult jumătate din durata iniţială, cu aprobarea Consiliului Local al Municipiului Craiova.

           2.6.  Nivelul redevenţei
           Redevenţa lunară va fi stabilită în urma finalizării procedurii de concesiune prin licitaţie publică. Preţul de pornire al licitaţiei publice este de 2,51 lei/ mp/ lună, stabilit de raportul de evaluare elaborat de S.C.- ING PROEV. S.R.L. Craiova, ce a fost aprobat spre însuşire prin Hotărârea Consiliului Local al Municipiului Craiova nr. 218/24.04.2008.
Plata redevenţei se va face semestrial.

Pentru plata cu întârziere a obligaţiilor contractuale se datorează majorări de întârziere de 0,1% pentru fiecare zi de întârziere, începând cu ziua imediat următoare termenului de scadenţă şi până la data stingerii sumei datorate inclusiv, conform art. 115 din OG nr. 92/2003. Neplata redevenţei la termen autorizează proprietarul concedent la recuperarea creanţelor conform OG nr. 92/2003.

2.7.  Cuantumul garanţiilor solicitate
          

2.7.1. Garanţia de participare: 2000 lei

          

2.7.2. Garanţia de bună execuţei a contractului de concesiune: în termen de cel mult 90 zile de la data încheierii contractului de concesiune, concesionarul este obligat să depună , cu titlu de garanţie, o sumă fixă reprezentând o cotă-parte din suma obligaţiei de plată către concedent, stabilită de acesta şi datorată pentru primul an de exploatare. Această sumă va fi stabilită la semnarea contractului de concesiune pe baza preţului rezultat din oferta declarată câştigătoare.
2.8.   Obligaţii privind protecţia muncii
Concesionarul are obligaţia de a respecta legislaţia în vigoare privind protecţia muncii pe toată durata derulării contractului de concesiune. 

3. Condiţii de valabilitate pe care trebuie să le îndeplinească ofertele:
3.1. Ofertele se elaborează în limba română. Ofertele se depun la registratura
Primăriei municipiului Craiova, str. A.I.Cuza, nr. 7.

Pot participa la procedura de concesionare prin licitaţie publică operatorii economici, persoană juridică, care nu se află sub incidenţa art. 180 şi art. 181 din OUG nr. 34/2006. Cei care se află sub incidenţa art.180 şi art. 181 din OUG nr. 34/2006 vor fi excluşi din procedură.

Pentru a fi considerate valabile, ofertele trebuie să conţină cel puţin urmatoarele 

documente:

· Declaraţie pe propria răspundere completată în conformitate cu prevederile art. 180 din OUG nr. 34/2006, precizată în formularul nr. 1, anexat la caietul de sarcini;

· Declaraţie pe propria răspundere privind neîncadrarea în situaţiile prevăzute la art. 181 din OUG nr. 34/2006, precizată în formularul nr. 2, anexat la caietul de sarcini;

·  Acte doveditoare privind intrarea în posesia documentaţiei de atribuire (chitanţă, ordin de plată, cec, etc.);

· Certificate constatatoare, valabile la data depunerii ofertei, privind îndeplinirea obligaţiilor de plată a impozitelor, taxelor şi contribuţiilor de asigurări sociale către bugetele componente ale bugetului general consolidat şi bugetul local;

· Capacitatea de exercitare a activităţii profesionale a ofertantului solicitată de concedent. Documentele care atestă capacitatea de exercitare sunt:

· Certificat constatator emis de Oficiul Registrului Comerţului( certificatul va fi emis cu cel mult 30 de zile înaintea datei limită de depunere a ofertei şi va fi prezentat în original sau copie legalizată);

· Certificat de înmatriculare emis de Camera de Comerţ şi Industrie, în original şi copie.

Ofertantul are obligaţia de a elabora oferta în conformitate cu prevederile documentaţiei de atribuire.

Oferta trebuie depusă la adresa şi până la data limită de depunere, stabilite în anunţul procedurii.

          3.2.  Numărul de exempare în care se depune oferta: un exemplar în original şi un exemplar în copie. Nu sunt admise oferte alternative.

         3.3.  Modul de prezentare, ambalare, sigilare, marcare a ofertei

Ofertantul trebuie să sigileze originalul şi copia în plicuri separate înscriind pe exteriorul plicului, vizibil şi lizibil, “ ORIGINAL ” şi respectiv “ COPIE “. În fiecare din plicurile definite ca original sau copie, se vor regăsi documentele precizate la pct. 3.1. la care se adaugă:

· Plic sigilat ce va conţine oferta propriu-zisă, semnată şi ştampilată de către ofertant. Pe exteriorul acestui plic se va înscrie denumirea ofertantului, sediul social al acestuia şi menţiunea “ OFERTĂ FINANCIARĂ “.

· Declaraţie de participare semnată şi ştampilată de ofertant, fără ştersături, modificări.

· Documentele din fiecare plic vor fi inventariate în cadrul unui opis, semnat şi ştampilat de către ofertant.

Plicurile definite “ ORIGINAL “ şi “ COPIE “ se vor introduce întrun plic exterior, sigilat şi netransparent. 

Plicul exterior trebuie fie marcat cu denumirea şi adresa ofertantului pentru a permite returnarea ofertei, fără a fi deschisă, în cazul în care oferta este declarată întârziată.

Plicul exterior va fi însoţit de adresa de înaintare a ofertantului către autoritatea publică locală precum şi împuternicirea  pentru persoana care reprezintă ofertantul, semnată şi ştampilată.

Adresa de înaintare va preciza cu claritate, fără ştersături, modificări “PROCEDURA DE CONCESIONARE PRIN LICITAŢIE PUBLICĂ A TERENULUI ÎN SUPRAFAŢĂ DE 3630 mp, STR. BARIERA VÂLCII, NR. 241, CRAIOVA “

Plicul exterior trebuie să fie marcat cu adresa unde se va depune adresa, precizată în anunţul licitaţiei, precum şi la pct. 3.1. din acest caiet de sarcini.

Dacă plicul exterior nu este marcat corespunzător, autoritatea publică nu îşi asumă nicio responsabilitate pentru rătăcirea ofertei.

Ofertantul are obligaţia de a elabora oferta în conformitate cu cele precizate în caietul de sarcini.

Oferta are caracter obligatoriu, din punct de vedere al conţinutului şi al formei.

3.4. Depunerea ofertei
Ofertantul are obligaţia de a depune oferta la adresa şi până la data limită pentru depunere, stabilite în anunţul de licitaţie.
Riscurile legate de transmiterea ofertei, inclusiv forţa majoră, cad în sarcina ofertantului.

Oferta depusă la o altă adresă a concedentului decât cea stabilită, sau după expirarea datei limită pentru depunere, nu va fi deschisă, fiind declarată întârziată.

Clauze referitoare la încetarea contractului de concesiune:
Contractul de concesiune încetează în următoarele situaţii:
La expirarea duratei stabilite în contractul de concesiune;

În cazul în care interesul naţional sau local o impune, prin denunţarea unilaterală

de către concendent, cu plata unei despăgubiri juste şi prealabile în sarcina acestuia, în caz de dezacord fiind competentă instanţa de judecată;

În cazul nerespectării obligaţiilor contractuale de către concesionar, prin

rezilierea de către concendent, cu plata unei despăgubiri în sarcina concesionarului;

În cazul nerespectării obligaţiilor contractuale de către concendent, prin reziliere

de către concesionar, cu plata unei despăgubiri în sarcina concedentului;

La dispariţia, dintro cauză de forţă majoră, a bunului concesionat sau în cazul

imposibilităţii obiective de a-l exploata, prin renunţare, fără plata unei despăgubiri;

În cazul în care interesul naţional sau local o impune, prin răscumpararea unei

concesiuni, care se poate face numai prin act administrativ al organului care a aprobat concesiunea, la propunerea concedentului. În acest caz, se va întocmi o documentaţie tehnico-economică în care se va stabilii preţul răscumpărării. În această situaţie de încetare a concesiunii nu se percep daune;

 Alte cauze de încetare a contractului de concesiune, fără a aduce atingere

cauzelor şi condiţiilor reglementate de lege.

Litigii:
Litigiile de orice fel ce decurg din executarea contractului de concesiune sunt de competenţa instanţei judecătoreşti de contencios administrativ.
Modălităţile de acordare a concesiunii
6.1 Procedura de concesionare prin licitaţie publică se va desfăşura conform cu datele ce vor fi precizate în anunţul licitaţiei şi cu” Instrucţiunile privind modul de elaborare şi prezentare a ofertelor”. Aceste instrucţiuni împreună cu caietul de sarcini vor fi eliberate contra cost, de concedent, ca urmare a unei solicitări din partea oricărei persoane(fizice sau juridice) interesate. Contractul de concesionare va fi încheiat cu ofertantul declarat câştigător după finalizarea procedurii de concesionare prin licitaţie publică. Ofertantul declarat câştigător va trebui să achite contravaloarea cheltuielilor de evaluare a terenului înaintea semnării contractului de concesiune.
PREŞEDINTE DE ŞEDINŢĂ,

GHEORGHE ALBĂSTROIU 

